Astri Torsell

Astrid «Astri» Torsell, (født 24. desember 1879, død 9. juli 1951), var en svensk-norsk skuespillerinne som blant annet opptrådte ved Kungliga Dramatiska Teatern.

Familie 
Astri Torsell var datter av skuespiller Olefine Louise Margarethe Moe og musikkdirektør Oscar Torsell, og søster av skuespiller og operasanger Margit Torsell. Hun ble 22. juni 1908 gift med overrettssakfører Alfred Wilhelm Eide (1879-1953). Ekteskapet ble oppløst i 1925. Hun ble annen gang gift i 1925 med arkitekt Christian Frederik Jacob von Munthe af Morgenstierne (1880-1967), hvis kompanjong Arne Eide var en bror av hennes første ektemann. Hennes slektsnavn er også stavet Forssell.

Liv og virke 
Astri Torsell debuterte i 1897 på Eldorado i Kristiania i rollen som Brigitte i operaen Den sorte Domino. Søsteren Margit debuterte i samme forestilling. I 1898 ga hun sammen med moren og søsteren en romansekonsert i Brødrene Hals' konsertsal.

Hun gikk snart over til taleroller, og i 1899 ble hun tilknyttet Svenska Teatern i fødebyen Stockholm. Hun bodde i enkelte perioder i Bergen, og var der engasjert i 1916, 1918, 1920 og 1923, hvor hun opptrådte i ett stykke årlig.

Torssell ble også kjent som filmskuespiller, og medvirket i et knippe svenske spillefilmer i begynnelsen av 1920-årene.

Filmografi
1921 – Elisabet
1921 – Fru Mariannes friare
1922 – Ödets redskap
1922 – Lord Saviles brott

Teater

Roller i utvalg

Referanser

Kilder

Eksterne lenker 
 
 
 Astri Torsell i Scenewebarkivet

Svenske skuespillere
Norske skuespillere
Skuespillere ved Den Nationale Scene